stanford-oval/wikipedia huggingface dataset:
I-52
Palvelus

Alus aloitti neitsytmatkansa 10. maaliskuuta 1944 Kuresta Sasebon kautta Singaporeen. Aluksen rahtina oli 9,8 tonnia molybdeenia, 11 tonnia volframia, 2,2 tonnia kultaa, kolme tonnia oopiumia ja 54 kiloa kahvia. Mukana ollut kulta oli maksu saksalaisesta optiikasta. Lisäksi matkalla oli 14 matkustajaa. Singaporessa alukseen kuormattiin 120 tonnia tinaa, 59,8 tonnia kautsua ja 3,3 tonnia kiniiniä, minkä jälkeen se jatkoi matkaansa Intian valtameren poikki Atlantille.
Japanin Saksan laivastoattasea kontra-amiraali Kojima Hideo ilmoitti 6. kesäkuuta alukselle Normandian maihinnoususta, minkä vuoksi sen määränpää vaihdettiin Norjaan. Alukselle ilmoitettiin myös oppaaksi määrätyn Saksan laivaston sukellusveneen paikka ja kohtaamisaika. Nämä tiedot kuitenkin kuultiin ja purettiin.
Alus kuljetti Japanista Saksaan kultaa maksuksi sotamateriaalista. Lorientista aluksen piti kuormata 800 kilogrammaa uraanioksidia, mikä saatiin selville Ultran avulla. Japanin oletettiin aikovan valmistaa uraanioksidin avulla niin kutsutun likaisen pommin.
Alus kohtasi 22. kesäkuuta Atlantin valtamerellä noin 1 500 kilometriä länteen Kap Verden saarilta Saksan laivaston sukellusveneen U-530, joka toimitti sille polttoainetta, Naxos FuMB 7 -tutkanpaljastimen sekä Enigma-salauslaitteen. Lisäksi alukselle siirtyi kaksi tutkaoperaattoria sekä saksalainen yhteysupseeri.
Yhdysvaltain laivasto lähetti saattuetukialus USS Boguen sekä hävittäjät USS Francis M. Robinsonin, USS Haverfieldin, USS Swenningin, USS Willisin ja USS Janssenin alueelle tehtävänään tuhota japanilainen sukellusvene. USS Boguelta lähtenyt TBF Avenger -torpedopommittaja havaitsi 23. kesäkuuta hieman ennen puoltayötä sukellusveneen, minkä jälkeen lentokone hyökkäsi ilman näkyvää tulosta. Seuraava Avenger löysi sukellusveneen uudelleen, ja pudotti akustisen torpedon. Seuraavana aamuna USS Janssen löysi paikalta raakakumia, silkkiä sekä ruumiinosia.
Päälliköt

Kameo Uno – 28. joulukuuta 1943 – 29. kesäkuuta 1944
Infiniti QX70

| Infiniti QX70 |
| --- | --- |
 2011 Infiniti FX30d S
Valmistustiedot
Valmistusmaa:   Japani
Valmistaja:  Infiniti
Konserni:  Nissan
Valmistusvuodet:  2003–2017
Korimalli:  5-ovinen SUV
Luokka:  J-segmentti
Edeltäjä:  Infiniti QX4
Tekniset tiedot
Iskutilavuus:  3 498 cm³ (FX35), 4 494 cm³ (FX45)
Polttoaine:  bensiini
Vetotapa:  neliveto, takaveto
Vaihteisto:  5 (automaatti)
Mitat
Pituus:  4 803 mm
Leveys:  1 925 mm
Korkeus:  1 651 mm (2003–2005), 1 674 mm (2006–2008)
Infiniti QX70 on keskikokoinen, ylellinen crossover, jota valmisti Nissanin omistama Infiniti vuodesta 2003 vuoteen 2017.
Automalli korvasi QX4:n Infinitin keskikokoisena SUV:na, vaikka onkin edeltäjäänsä isompi. Se julkaistiin samaan aikaan kuin pahimmat kilpailijansa Porsche Cayenne, Volvo XC90, ja Volkswagen Touareg. Se perustuu samalle FM-pohjalevylle Nissan 350Z:n kanssa, kun taas samankokoinen Nissan Murano perustuu etuvetoisen Nissan Altiman pohjalevylle.
FX:n suunnittelussa pyrittiin yhdistämään katumaasturin tukeva alaosa ja urheiluauton virtaviivainen yläosa, ja pyrittiin myös yhdistämään katumaasturin käytännöllisyys ja urheiluauton suorituskyky.
Automalli on saatavana kahdella eri moottorivaihtoehdolla: FX35:ssä on 280-hevosvoimainen 3,5-litrainen V6, FX45:ssä on 320-hevosvoimainen 4,5-litrainen V8.
Vuonna 2006 auto sai kevyen kasvojenkohotuksen, jossa uusittiin maski ja puskuri sekä keskikonsoli. Auton nimi oli vuoteen 2014 asti Infiniti FX. Tästä lähtien auton nimi on ollut Infiniti QX70.
Vuoden 2009 Euro NCAP -kolaritestistä FX sai tulokseksi täydet viisi tähteä.
Aiheesta muualla

Kuvia tai muita tiedostoja aiheesta Infiniti QX70 Wikimedia Commonsissa
Infiniti QX60

| Infiniti QX60 |
| --- | --- |

Valmistustiedot
Valmistusmaa:   Yhdysvallat
Valmistaja:  Infiniti
Konserni:  Nissan
Valmistusvuodet:  2012–
Muut nimet:  Infiniti JX35 (2012–2013)
Korimalli:  5-ovinen crossover
Luokka:  J-segmentti
Edeltäjä:  Infiniti QX4
Teknisesti samankaltaisia:   D-pohjalevyn mallit  Nissan Altima (L33)  Nissan Elgrand (E52)  Nissan Maxima (A35)  Nissan Maxima (A36)  Nissan Murano (Z51)  Nissan Murano (Z52)  Nissan Pathfinder (R52)  Nissan Quest (RE52)  Nissan Teana (J32)  Nissan Teana (L33)  Renault Laguna III  Renault Latitude  Renault Samsung SM5 (L43)  Renault Samsung SM7 (L47)  Venucia T90 
Pohjalevy:  Renault–Nissan D
Infiniti QX60 on Infinitin vuodesta 2012 lähtien valmistama ylellinen crossover-tyyppinen automalli. Istuinpaikkoja autossa on seitsemän. Alun perin auton nimi oli Infiniti JX35, mutta vuonna 2013 auto nimettiin QX60-nimiseksi.
Aiheesta muualla

Kuvia tai muita tiedostoja aiheesta Infiniti QX60 Wikimedia Commonsissa
Hyökyaaltoja

| Hyökyaaltoja |
| --- | --- |
Ohjaaja:  Teuvo Puro
Käsikirjoittaja:  Teuvo Puro   Teppo Raikas
Perustuu:  Axel Jäderin romaaniin
Tuottaja:  Frans Engström
Säveltäjä:  ei musiikkia
Pääosat:  Teuvo Puro   Annie Sundman-Pitkänen
Valmistustiedot
Valmistusmaa:  Suomi
Ensi-ilta:  ei esitetty
Kesto:  ei tiedossa
Alkuperäiskieli:  suomi
Budjetti:  ei tiedossa
Aiheesta muualla
IMDb 
Elonet
Infobox OKNimi-testi OK: 
Hyökyaaltoja oli vuonna 1911 kuvattu suomalainen näytelmäelokuva, jonka ohjasi Teuvo Puro. Elokuvan käsikirjoitus perustui Axel Jäderin romaaniin Brottsjöar (Hyökyaaltoja) vuodelta 1891. Elokuva ei päässyt koskaan ensi-iltaan, koska sen tuotantoyhtiöllä ei ollut varaa kehittää elokuvia saman tien. Elokuvan negatiivit lojuivat pitkään purkeissa ja ehtivät vaurioitua käyttökelvottomiksi.
Näyttelijät

Teuvo Puro
Annie Sundman-Pitkänen
Muut tekijät

Frans Engström - kuvaus
Carl Fager - lavastus
Hyöky

Hyöky tarkoittaa muun muassa seuraavia:
Sukunimi

Fredrik Hyöky, vuoteen 1904 Tevalin (1877–1952) oli suomalainen juristi ja Kajaanin pormestari
Riina Hyöky, entinen Vilén, o.s. Tolonen, (s. 1983), suomalainen keskimatkojen juoksija
Ritva Hyöky (1919–1999), suomalainen juristi, hovioikeuden presidentti
Laivat

Majakkalaiva Helsinki, myöhemmin S/S Hyöky, Helsingin edustan Äransgrundin matalikon majakkalaiva
Moottoritorpedovene Hyöky (H 1), Suomen merivoimien Hurja-luokan moottoritorpedovene
Infiniti QX80

| Infiniti QX80 |
| --- | --- |

Valmistustiedot
Valmistusmaa:   Japani
Valmistaja:  Infiniti
Konserni:  Nissan
Valmistusvuodet:  2004–
Korimalli:  5-ovinen SUV
Luokka:  J-segmentti
Edeltäjä:  Infiniti QX4
Vetotapa:  neliveto, takaveto
Infiniti QX80 on Nissanin omistaman Infinitin valmistama suuri luksusluokan SUV. Automallia valmistetaan Japanissa Yukuhashissa ja Nissan Shataissa. Sitä valmistettiin myös Pietarissa, Venäjällä vuoteen 2014. Vuosina 2004–2014 automallin nimi oli Infiniti QX56.
Sukupolvet

Ensimmäinen sukupolvi
(2004–2010)
Toinen sukupolvi
(2010–2018+)
Aiheesta muualla

Kuvia tai muita tiedostoja aiheesta Infiniti QX80 Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Hyökkäämättömyyssopimus

Hyökkäämättömyyssopimus on sopimus kahden tai useamman valtion välillä, jossa luvataan välttää sotaa tai aseistettua konfliktia maiden välillä ja ratkaista erimielisyydet rauhanomaisilla neuvotteluilla.
Hyökkäämättömyyssopimus oli suosittu diplomatian muoto 1920- ja 1930-luvuilla, mutta on menettänyt suosiotaan toisesta maailmansodasta alkaeen. Tunnetuin hyökkäämättömyyssopimus on Saksan ja Neuvostoliiton välillä vuonna 1939 solmittu Molotov–Ribbentrop-sopimus, joka kesti kunnes Saksa hyökkäsi Neuvostoliittoon 22. kesäkuuta 1941.
Grand Beach

Grand Beach voi tarkoittaa seuraavia maantieteellisiä kohteita:
Grand Beach, Manitoba, Kanada.
Grand Beach, Michigan, Yhdysvallat.
Grand Beach Provincial Park, Manitoba, Kanada.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Grand Beach”, voi hakea sivunnimihaulla, laajalla sivunnimihaulla tai tekstihaulla.
Höysälänjärven jätinkirkko

| Höysälänjärven jätinkirkko> Sijainti |
| --- | --- |
 Höysälänjärven jätinkirkko
Koordinaatit:  63.11311806°N, 22.4357273°E
Valtio:  Suomi
Paikkakunta:  Vöyri
Historia
Tyyppi:  Jätinkirkko
Ajanjakso:  ajoittamaton
Korkeus:  60 m
Pinta-ala:  760 (38×20) m²
Infobox OKNimi-testi OK: 
Höysälänjärven jätinkirkko, eli myös Höisalträsketin jätinkirkko, on Pohjanmaalla Vöyrissä sijaitseva jätinkirkko.
Sijainti

Kohde sijaitsee Vöyrin kirkolta 10,0 kilometriä kaakkoon seututien 725 eteläpuolella Höysälän metsäalueella pienen Höysälänjärven eteläpuolella kohoavalla mäellä. Kohteelle pääsee helposti kääntymällä seututien alittavan joen Vakinekanalenin itäpuolella etelään johtavalle metsäautotielle ja kulkemalla sitä 2,4 kilometriä kaakkoon haarautuvalle tielle. Kohteeseen johtaa polku, joka lähtee tältä tieltä noin 350 metrin päässä risteyksestä.
Jätinkirkko

Jätinkirkko muodostuu puolimetrisestä yli päänkokoisista kivistä rakennetusta kivivallista, joka on noin kuusi metriä leveä. Valli sulkee sisällensä alueen, joka on 38 metriä pitkä ja 20 metriä leveä. Latomuksen pitkät sivut ovat koillis-lounais-suuntaiset. Ari Siiriäinen kävi inventoimassa kohteen vuonna 1966. Hän löysi vallista yhden aukon, eli portin, niin kuin jätinkirkoilla sanotaan olevan. Se sijaitsi latomuksen eteläpäässä ja sen erikoisuutena oli kivistä maahan ladottu ”eteinen”, jonka kulmassa oli taas aukko. Siiriäinen mainitsi jäljistä, jotka ovat jääneet jäljelle vallien penkojilta.
Marianna Ridderstad on maininnut artikkelissaan, että valleja on paikoin kaksi rinnakkain. Jätinkirkon pääkakselin suunnaksi hän on mitannut 27° pohjoisesta myötäpäivään eli pohjois-koilliseen. Portteja hän on havainnut kaksi. Jätinkirkon keskikohdasta mitattuna toinen portti sijaitsi pääakselilla ja toinen poikkiakselilla eli 63° etelästä myötäpäivään eli länsi-lounaaseen.
Ympäristö

Latomuksen ympärillä on laakea kallioalue, jonka länsipuolella sijaitsee laavu. Mäenhuipun eteläpuolelta noin 50 metrin päästä löytyi vuonna 1978 kalliohakkauksia. Ne esittävät alkeellista venettä, jonka vieressä on riimumerkkejä. Niissä on katsottu lukevan "A F T I U N U T", suomeksi tulkittuna 'Jonundin muistoksi'). Vene on 48 senttimetriä pitkä, ja sen keula on loivempi kuin sen perä. Keulassa on taivutettu pää. Riimuja on pidetty varsin uusina, ehkä 100–200 vuotta vanhoina. Vöyriltä on löytynyt kolme riimukirjoituskohdetta.
Ridderstad havaitsi paikalla kiviröykkiön tai röykkiöitä sekä kivi- eli rakkakuoppia.
Tutkimuksia

Ei tiedetä, milloin jätinkirkko on löydetty. Jätinkirkkoa ei ole myöskään tutkittu. Ainoastaan Ari Siiriäinen tarkasteli sitä pintapuolisesti inventointimatkallansa vuonna 1966 sekä Kaisa Lehtonen ja Pentti Risla omalla tarkastusmatkallaan vuonna 2009. Ridderstad on tutkinut tämän jätinkirkon vallien suuntauksia ja esitti niistä muutamia tuloksia vuonna 2015.
Iso-Vuolinko

| Iso-Vuolinko |
| --- | --- |
Maanosa:  Eurooppa
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°40′11″N, 27°08′11″E
Vesistöalue ja valuma-alueen tietoja
Päävesistöalue:  Vuoksen vesistö (04)
Järveen tulevat joet:  Naaranginjoki
Järvinumero:  04.153.1.030
Mittaustietoja
Pinnankorkeus:  98,2 m 
Rantaviiva:  19,87 km 
Pinta-ala:  1,66 km² 
Tilavuus:  0,00535 km³ 
Keskisyvyys:  3,2 m 
Suurin syvyys:  16,3 m 
Saaria:  8
 fiIso-Vuolinko 
Iso-Vuolinko on varsin kirkasvetinen ja suurelta osin matala järvi Mikkelin keskustan länsipuolella Etelä-Savossa. Sen pinta-ala on 1,7 neliökilometriä ja vesitilavuus 5,35 kuutiohehtometriä.
Maantiede

Iso-Vuolinko on lounais–koillissuuntainen. Etäisyys järven lounaiskolkasta koilliskolkkaan on 3,9 kilometriä. Järvi haarautuu useisiin lahtiin, ja sen polveilevan rantaviivan pituus on lähes 20 kilometriä. Laajimmat niemet ovat etelärannan Muinosenniemi ja länsirannan Haapaniemi. Pohjoisessa Marjoniemi jakaa järven kahteen lahteen. Iso-Vuolingon lounaisosan muodostava Kivilahti on muuta järveä syvempi. Järven syvin kohta, 16 metriä, sijaitsee lahden pohjoisosassa. Iso-Vuolingon keskiosaa jakaa itärannan Syväniemi, jonka kohdalla järvi on noin 150 metriä leveä. Niemen eteläpuolella on hyvin matalaa, pohjoispuolella on 10–13 metriä syvä alue.
Iso-Vuolingon saariluku on kahdeksan. Suurin saari on usean hehtaarin laajuinen Lammassaari Marjoniemen länsipuolella. Muut saaret ovat alle hehtaarin laajuisia. Muinosenniemen ja Syväniemen välisellä matalalla vyöhykkeellä sijaitsee useita saaria, kuten Katajasaari ja Haapasaari. Iso-Vuolingon rannat ovat karuja ja kivisiä. Länsirannalla on runsaasti pientaloja. Järven koillispuolella sijaitsee Mikkelin lentoasema ja pohjoisimman järvenosan yli on rakennettu rautatie. Iso-Vuolingon valuma-alueesta on peltoa vain muutama prosentti.
Iso-Vuolingon kaakkoisosan Jokilahteen laskee Naaranginjoki etelästä Naaranki-järvestä (101,2 metriä mpy). Iso-Vuolinko laskee koillisen rannan Pienisalmesta pohjoiseen Pieni-Vuolinkoon, joka laskee etelään Alainen-järveen. Osa Iso-Vuolingon vesistä laskee suoraan Alaiseen.
Iso-Vuolingon ekologinen tila on arvioitu hyväksi. Vesitilavuus on 5 350 000 kuutiometriä. Yleisimmät kasvilajit ovat ulpukka ja suomenlumme.
Iso-Vuolinko (04.153.1.030) kuuluu Emolanjoen valuma-alueeseen (04.153), joka on kolmannen jakovaiheen vesistö Vuoksen päävesistössä (04). Toinen jakovaihe on Ukonveden valuma-alue (04.15) ja ensimmäinen on Suur-Saimaan alue (04.1). Iso-Vuolinko on laajin Emolanjoen valuma-alueen 45:stä vähintään hehtaarin laajuisesta vakavedestä. Toiseksi laajin on Oulanki.
Grand Cay

Grand Cay
Grand Cayn hallintoalue korostettuna
| --- | --- |
Sijainti:  Grand Cay Bahama
Merialue:  Atlantti
| --- | --- |
Asukasluku:  383
muokkaa - muokkaa wikitekstiä - muokkaa Wikidataa
Grand Cay on pieni saari Bahamalla. Se sijaitsee saarivaltion pohjoisosassa Abacon saaren pohjoispuolella. Saari muodostaa muiden pienten lähisaarten kanssa Grand Cayn hallintoalueen. Kaikki hallintoalueen 383 vakituista asukasta asuu Grand Cayn saarella.
Ihmissusi (vuoden 1941 elokuva)

| Ihmissusi> The Wolf Man |
| --- | --- |

Ohjaaja:  George Waggner
Käsikirjoittaja:  Curt Siodmak
Tuottaja:  George Waggner
Säveltäjä:  Charles Previn
Kuvaaja:  Joseph Valentine
Leikkaaja:  Ted J. Kent
Pääosat:  Lon Chaney, Jr. Claude Rains Warren William Ralph Bellamy Maria Ouspenskaya Patric Knowles Bela Lugosi
Valmistustiedot
Valmistusmaa:  Yhdysvallat
Tuotantoyhtiö:  Universal Pictures
Levittäjä:  Universal Studios Netflix Fandango at Home (käännä suomeksi)
Ensi-ilta:  12. joulukuuta 1941
Kesto:  70 minuuttia
Alkuperäiskieli:  Englanti
Budjetti:  180 000 dollaria (arvioitu)
Seuraaja:  Frankeinstein Meets the Wolf Man
Aiheesta muualla
IMDb 
Elonet
AllMovie
Infobox OKNimi-testi OK: 
Ihmissusi on vuonna 1941 ensi-iltansa saanut yhdysvaltalainen kauhuelokuva, jonka ohjasi ja tuotti George Waggner. Käsikirjoituksen teki Curt Siodmak. Sen pääosissa esiintyvät Lon Chaney, Jr., Claude Rains, Maria Ouspenskaya, Warren William, Ralph Bellamy, Patric Knowles ja Bela Lugosi.
Juoni

Larry Talbot (Lon Chaney, Jr.) saapuu lapsuutensa kotiin Llanwellyyn, Walesiin isänsä Sir John Talbotin (Claude Rains) luokse. Siellä hän kiinnostuu paikalliseen naiseen, Gwen Conliffeniin (Evelyn Ankers), kokeiltuaan kaukoputkea talon tornissa. Gwen pitää antiikkipuotia isänsä kanssa. Larry käy ostamassa kyseisestä puodista kävelykepin, hopeapäisen kepin, jossa Gwen kertoo olevan ihmissuden kuva. Hän selittää Larrylle sen olevan ihminen joka muuttuu sudeksi tiettyinä vuodenaikoina, ”kun ukonhattu kukkii”.
Jo samana iltana Larry yrittää pelastaa Gwenin ystävän pedolta, jonka hän uskoo olevan susi. Hän tappaa suden kävelykepillään, mutta susi ehtii purra häntä. Pian hän huomaa ettei susi ollutkaan mikään tavallinen susi, vaan ihmissusi ja hän on pureman johdosta itse muuttunut sellaiseksi. Mustalaisennustaja, Maleva (Maria Ouspenskaya), kertoo Larrylle, että eläin joka puri häntä oli itse asiassa hänen poikansa, Bela (Bela Lugosi) suden muodossa. Bela on ollut ihmissusi jo vuosia ja nyt ihmissudeksi muuttumisen kirous on siirtynyt Larrylle tämän tapettua Belan.
Loppujen lopuksi Larry yrittää tappaa Gwenin vaeltaessaan metsässä ihmissuden muodossa. Larryn isä on metsässä ja tappaa lopuksi Larryn tämän omalla hopeapäisellä kepillä, kun hän yrittää estää Larrya tappamasta Gweniä. Kun Larry kuolee hän muuttuu taas takaisin ihmiseksi. Larryn isä ei uskonut, että Larry voisi olla ihmissusi, joten tämä selviää hänelle vasta Larryn kuollessa.
Elokuva vaikutti paljon siihen millaisena ihmissusi usein esitetään nykypäivänä – eräänlaisena puoli-ihmisenä tai -sutena joka esimerkiksi liikkuu ajoittain kahdella jalalla pystyasennossa ja on luonnollista sutta huomattavasti suurikokoisempi.
Elokuva hyödyntää kansantarinoiden traagista perinnettä loppuratkaisussaan.
Rooleissa

| 0 | 1 | 2 |
| --- | --- | --- |
|  Lon Chaney, Jr.  | … |  Lawrence Talbot   |
|  Claude Rains  | … |  Sir John Talbot   |
|  Warren William  | … |  Dr. Lloyd   |
|  Ralph Bellamy  | … |  Colonel Montford   |
|  Maria Ouspenskaya  | … |  Maleva   |
|  Patric Knowles  | … |  Frank Andrews   |
|  Bela Lugosi  | … |  Bela   |
Sovitukset

Elokuvan uusintaversio on The Wolfman (2010).
Vaikutus

Vuoden 2005 elokuva Cursed sisältää useita viittauksia tähän elokuvaan.
Höglund

Höglund on seuraavien henkilöiden sukunimi:
Anna Höglund (s. 1958), ruotsalainen kirjailija ja kuvittaja, Erik Höglundin tytär
Anna Höglund (s. 1970), ruotsalainen kirjallisuudentutkija, väitöskirja vampyyreista
Camilla Höglund (s. 1999), suomalainen pesäpalloilija
Charlotta Höglund (s. 2005), suomalainen pesäpalloilija, Camilla Höglundin sisar
Emil Höglund (1901–1973), yritysjohtaja, vuorineuvos
Erik Höglund (1932–1998), ruotsalainen lasitaiteilija ja kuvanveistäjä
Jonas Höglund (s. 1972), ruotsalainen jääkiekkoilija
Klaara Höglund (s. 2014 tai 2015), suomalainen lapsinäyttelijä
Otso Höglund, suomalainen kuvataiteilija ja sarjakuvapiirtäjä
Panu Höglund (s. 1966), suomalainen verkkokirjoittaja ja suomentaja
Zeth Höglund (1884–1956), ruotsalainen sosialisti, journalisti ja Tukholman kaupungin pormestari.
Yritys

Wiik & Höglund, ks. KWH Group.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Hyoyeon

| Kim Hyo-yeon> 김효연 |
| --- | --- |
 Hyoyeon joulukuussa 2015
Henkilötiedot
Syntynyt: 22. syyskuuta 1989 (ikä 35)
Ammatti:  Laulaja tanssija malli
Muusikko
Taiteilijanimi:  Hyoyeon (효연)
Aktiivisena:  2007–
Tyylilajit:  K-pop
Soittimet:  Laulu
Yhtyeet:  Girls' Generation
Levy-yhtiöt:  SM Entertainment
  [ Muokkaa Wikidatassa ] [ ohje ]  
Kim Hyo-yeon (Hangul: 김효연; Hanja: 金孝淵; s. 22. syyskuuta 1989), paremmin tunnettuna Hyoyeon, on eteläkorealainen laulaja, tanssija ja malli. Hän on tunnettu eteläkorealaisesta yhtyeestä Girls' Generation.
Nuoruus

Hyoyeon syntyi Incheonissa, Etelä-Koreassa 22. syyskuuta, 1989. Hän on molempikätinen ja kasvoi yhdessä hänen vanhempiensa sekä pikkuveljensä Kim Min Gun kanssa. Hän koe-esiintyi SM Entertainmentille SM 2000 Casting Systemissä. Hyoyeon itse sanoi, että hänen ei ollut aikomus koe-esiintyä, mutta hänen äitinsä oli fani SM Entertainmentin yhtyeelle HOT:lle ja tuli toimistolle siinä toivossa, että ehkä saisi nähdä yhtyeen. Sen jälkeen Hyoyeon tanssi koe-esiintymisensä. Vuonna 2004, hänet lähetettiin opiskelemaan mandariinikiinaa Pekingiin, Kiinaan yhdessä Choi Siwonin kanssa. Hyoyeonin kiinalainen nimi on 孝渊 (Xiàoyuān) yksinkertaistetuissa kiinamerkeissä.
Ura > Soolotoiminta

Hyoyeonin virallinen tanssikoulutus alkoi peruskoulussa. Hänen naapurustonsa pienessä hip-hop koulussa hän oppi Hip-Hopin, Jazzin ja Latinalaisen tanssin. Vuonna 1999, hän ilmottautui Winners Dance School kouluun, kuuluisaan tanssikouluun Etelä-Koreassa. Koulussa Hyoyeon tapasi Miss A:n Minin, jonka kanssa hän perusti tanssitiimin Little Winners (리틀위너스). Kaksikko esiintyi erilaisissa vitriineissä ja oli valokeilassa HipHoper.com:issa vuonna 2004.
Hyoyeon sai tanssiopetusta Electric Boogaloosilta ja kuuluisilta koreografeilta, kuten Kim Hye Rangilta, Poppin Seeniltä, Kwang Hoolta, Poopin DS:ltä, Kwon Seok-Jiniltä ja Black Beatin Shim Jae Wonilta. Hän myös työskenteli yhden Justin Timberlaken koreografeista ja muutaman ulkomaisen opettajan kanssa.
Vuonna 2007, Hyoyeon tiimiytyi Jae Wonin kanssa tanssiyhteistyölle "Anonymous".
Ura > Soolo aktiviteetit

7. maaliskuuta 2010, Hyoyeon näytteli cameo-roolia SBS Oh My Lady!:ssä, jonka pääosissa olivat Choi Siwon ja Chae Rim sekä Girls' Generationin jäsenet Jessica ja Sooyoung.
Käännös suomeksi
Gambiitti

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
Esimerkki gambiitista. Kuningasgambiitissa valkea uhraa f-sotilaan saavuttaakseen hyökkäysmahdollisuuksia muun muassa f-linjaa pitkin.
Gambiitti on shakkiavaus, jossa toinen puoli uhraa materiaalia (yleensä sotilaan) saavuttaakseen muuta etua, kuten asemallista tai kehitysetua. Aidoksi gambiitiksi kutsutaan gambiittia, jossa uhrannut osapuoli ei saa heti materiaaliaan takaisin. Valegambiitissa nappuloita uhrataan vain näennäisesti. Sanaa gambiitti käytetään vain avauksessa tehdyistä uhrauksista. Vastagambiitissa pelaaja ei hyväksy toisen tarjoamaa gambiittia, vaan vastaa siihen omalla uhrauksellaan.
Tunnetuimmat gambiitit ovat kuningasgambiitti 1.e4 e5 2.f4 ja kuningatargambiitti 1.d4 d5 2.c4. Kuningasgambiitti on aito gambiitti, kuningatargambiitti puolestaan valegambiitti.
Aiheesta muualla

Opas gambiitteihin (Osa 1) (Arkistoitu – Internet Archive) (englanniksi)
Opas gambiitteihin (Osa 2) (Arkistoitu – Internet Archive) (englanniksi)
GameDaily

| GameDaily |
| --- | --- |
Verkkosivusto:  www.gamedaily.com
Tyyppi:  Videopelisivusto
Omistaja:  AOL
GameDaily on videopeleihin keskittyvä verkkosivusto, joka siirtyi  AOL:n omistukseen kesäkuussa 2006. Sivusto perustettiin vuonna 1995, ja sen alkuperäinen nimi oli Gigex. Uutisten, ennakoiden ja arvosteluiden lisäksi GameDaily sisältää peliaiheisia videoita, kuvakaappauksia ja vihjeitä. Pelilaitteisiin liitettävillä tarvikkeilla on oma osionsa.
Sivustolta on mahdollista ladata pelattavia ohjelmia, joista osa on kokonaisia pelejä ja loput taas demoja. Ladattavaan sisältöön kuuluu myös trailereita sekä useissa peleissä käytettäviä päivityksiä.
Aiheesta muualla

GameDaily.com (englanniksi)
Högnäs (täsmennyssivu)

Högnäs voi tarkoittaa seuraavia:
Paikkoja

Högnäs, Espoon kaupunginosa
Högnäs, kylä Gävlessä, Ruotsissa
Henkilöitä

Brita Högnäs-Sahlgren (s. 1938), suomenruotsalainen toimittaja, kirjankustantaja ja kirjailija
Kurt Högnäs (1931–2021), suomenruotsalainen kirjailija
Sven-Olof Högnäs (1910–1961), suomenruotsalainen kirjailija ja toimittaja
Tor Högnäs (1922–1997), suomalainen kirjailija ja toimittaja
Uno Högnäs (1899–1951), suomalainen kirjailija, kirjailijanimi Arnold Karén
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Högnäs”, voi hakea sivunnimihaulla, laajalla sivunnimihaulla tai tekstihaulla.